Úradný vestník L 214 , 24/08/1993 S. 0040 - 0040

Fínske špeciálne vydanie: Kapitola 13 Zväzok 24 S. 0195

Švédske špeciálne vydanie: Kapitola 13 Zväzok 24 S. 0195



Smernica Rady 93/41/EHS zo 14. júna 1993, ktorou sa zrušuje smernica 87/22/EHS o aproximácii vnútroštátnych opatrení týkajúcich sa povoľovania uvedenia na trh liekov vyrobených pomocou najmodernejších technológií, najmä pomocou biotechnológií RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, najmä na jej článok 100a, so zreteľom na návrh Komisie [1], v spolupráci s Európskym parlamentom [2], so zreteľom na stanovisko Hospodárskeho a sociálneho výboru [3], keďže ustanovenia smernice 87/22/EHS [4] sú teraz nahradené ustanoveniami nariadenia Rady (EHS) č. 2309/93 z 22. júla 1993, na základe ktorého sa stanovujú postupy spoločenstva v oblasti povoľovania a kontroly liekov pre použitie v humánnej a veterinárnej medicíne a zriaďuje sa Európska agentúra na hodnotenie liekov [5] a smernice Rady 88/182/EHS z 22. marca 1988, ktorou sa mení a dopĺňa smernica 83/189/EHS, ktorou sa stanovuje postup poskytovania informácií v oblasti technických noriem a predpisov [6]; keďže v smernici 93/39/EHS [7] bolo ustanovené pokračovanie správy registrácií, ktoré boli členskými štátmi udelené na základe stanoviska Výboru pre hromadne vyrábané liečivé prípravky vydaného v súlade so smernicou 87/22/EHS; keďže okrem toho sú v smernici 93/40/EHS [8] ustanovenia na pokračovanie správy registrácií, ktoré boli členskými štátmi udelené po vydaní stanoviska Výboru pre veterinárne liečivé prípravky vydaného v súlade so smernicou 87/22/EHS; keďže smernica 87/22/EHS by mala byť zrušená; keďže v záujme právnej istoty by malo byť stanovené pokračovanie posudzovania žiadostí o registráciu, ktoré boli predložené Výboru pre hromadne vyrábané liečivé prípravky alebo Výboru pre veterinárne liečivé prípravky v súlade so smernicou 87/22/EHS pred 1. januárom 1995, PRIJALA TÚTO SMERNICU: Článok 1 Týmto sa s účinnosťou od 1. januára 1995 sa smernica 87/22/EHS zrušuje. Článok 2 Žiadosti o registráciu, ktoré boli predložené Výboru pre hromadne vyrábané liečivé prípravky alebo Výboru pre veterinárne liečivé prípravky pred 1. januárom 1995 podľa článku 2 smernice 87/22/EHS, a ktorým príslušný výbor nevydal do 1. januára 1995 stanovisko, sa posudzujú podľa nariadenia (EHS) č. 2309/93. Článok 3 Členské štáty prijmú opatrenia potrebné na dosiahnutie súladu s touto smernicou s účinnosťou od 1. januára 1995. Bezodkladne o tom informujú Komisiu. Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty. Článok 4 Táto smernica je adresovaná členským štátom. V Luxemburgu 14. júna 1993 Za Radu predseda J. Trøborg [1] Ú. v. ES C 58, 8.3.1990, s. 1. [2] Ú. v. ES C 183, 15.7.1991, s. 145 aÚ. v. ES C 150, 31.5.1993. [3] Ú. v. ES C 269, 14.10.1991, s. 84. [4] Ú. v. ES L 15, 17.1.1987, s. 38. [5] Pozri stranu 1 tohto úradného vestníka. [6] Ú. v. ES L 81, 26.3.1988, s. 75. [7] Pozri stranu 22 tohto úradného vestníka. [8] Pozri stranu 31 tohto úradného vestníka. --------------------------------------------------